Kiøbenhavns Postrytter, 1788-08-01
Hds. Russisk Keyserl. Majestæts Declaration: "Allerede ved Enden af sidstafvigte Vinter begyndte man i Sverrig gandske tydelig at beskæftige sig med betragtelige Udrustninger til Lands og Vands. Dunkle og med Fliid udspredte Rygter om et befrygtende Angreb af Rusland, søgte man at bringe dette Kongeriges Nation til at troe Ligesom man kom videre og videre med disse Udrustninger, og man imidlertid troede at have seyret over nogle Nationales Lettroenhed, saa begyndte Cabinettet i Stockholm endog at udvide dets Jnsinuationer af samme Beskaffenhed til udenlandske Hoffer Keyserinden har med Fornøyelse erfaret, hvor frugtesløse disse Bestræbelser overalt have været. Disse Hoffer vare ogsaa virkelig for kloge til at troe, at Rusland, efter en uafbrudt og i saa mange Aar vedligeholdt fredelig Opførsel imod Sverrig, skulde just nu værende Tidspunct giøre Forandring deri, da det er sysselsat med en saa alvorlig Krig som den, den Ottomanniske Port har begyndt imod det. Jmidlertid troede dog Keyserinden, opmærksom paa alt hvad der foregik i et Hendes Stater, saa nær liggende Rige, at Hun ikke burde for samme de fornødne Forsigtighedsregler. Men da Hun end- og herved vilde søge at undgaae alt det, der kunde foranledige mindste Mistanke eller Opsigt, saa lod Hun det beroe ved blot at give Tropperne i Finnlanden liden Forstærkning til hvilken Ende der ogsaa for denne Provindses Tropper bleve anlagte forholdsmæssige og undværliudvigt, forlod ge Magaziner til deres Underholdning. Hun Sig paa Sin Uskyldighed og Sine Hensigters Reenhed, og paa Fredsslutningens Ubrødelighed og Hellighed imellem det Russiske Rige og Sverrig. Og da der ikke var hende ringeste Anledning bekiendt, hverken til offentlige eller hemmelige Stridigheder imellem begge Hoffer, men Venskabet syntes at have Anseende til at vedligeholdes paa den gamle Fod, saa havde Keyserinden Grund til at troe, at, om ogsaa Kongen af Sverrig af nok saa ærgiærrige, uroelige, og misgunstige Gemytter kunde lade sig lokke til at erklære Hende Krig, maatte dog disse Bevæggrunde undertrykkes af den samvittighedsfulde Ærefrygt, hvis Præg stærkere bør kiendes paa Souverainers end alle andre Menneskers Handlinger; ved Umueligheden i at kunne give denne Lidenskabs Udbrud ringeste Anstrøg af Billighed; og endelig ved den ligesaa stærke Modgrund, ved hans Nationen høytideligen gjorte Løfte, aldrig at indlade sig i Krig, uden i Forveyen at forsamle den, spørge den til Raads og faae dens Samtykke!" Jntet beviser tydeligere, hvor sikker Hs. Keyserlige Majestæt har været paa alle disse foranførte Grundes Uryggelighed, end den af Hende tagne Beslutning, at lade en Division af 3 Skibe af den til Archipelagus bestemte Flaade afgaae, og disse gik ogsaa virkelig, uagtet man havde tilforladelig Efterretning om, at den heele Svenske Flaade krydsede i Østersøen, til Seyls først i denne Maaned. Tre Dage, efterat disse Skibe havde forladt Cronstadts Havn, mødte de den Svenske Flaade paa Høyden af Øen Dage. En Fregat nærmede sig Viceadmiral Dessens Skib, som anførte denne lille Escadre. Capitainen paa den Svenske Fregat berettede Viceadmiralen, at Hertugen af Sydermannland, Kongens Broder, var ombord paa den Svenske Flaade, og forlangede at blive saluteret. Viceadmiralen svarede, at der, i Kraft af den 17de Artikel af det Aboiske Forliig, ikke kunde have nogen Salut Sted imellem Russiske og Svenske Skibe, men da han i Hertugen af Sydermannlands Person respecterede hans Keyserindes kiødelige Fætter og Kongen af Sverrigs Broder, saa tog han ikke i Betænkning at vise disse Hertugens Egenskaber al tilbørlig Ære. Han lod give 13 Kanonskud, sendte en Officeer ombord paa det Skib, hvor Hertugen af Sydermannland var, for at complimentere ham, og med det samme betyde ham, at den skeete Æresbeviisning sigtede blot til hans Person. Hertugens Svar var, at uagtet Jndholdet af den imellem Sverrig og Rusland trufne Forening var ham bekiendt, ansaae han dog ikke den modtagne Salut for andet end en Skyldighed imod det Svenske Flag, da han havde den udtrykkelige Ordre fra Kongen, hans Broder, at haandhæve denne Flaades Respect overalt og ved alle Leyligheder.